****

**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Broj:**

**Datum:** 12.03.2024. godine

**Saopštenje za javnost**

**Rutović na konferenciji Međunarodnog Republikanskog Instituta**

Na poziv Međunarodnog Republikanskog Instituta IRI Mr. Željko Rutović predsjednik Savjeta Agencije za zaštitu ličnih podataka i slobodan pristup informacijama učestvovaće 18-19 marta u Budvi na konferenciji, Dobro upravljanje: spoj principa i pravila.

Konferencija se organizuje u okviru projekta*"* *Osnaživanje kapaciteta i procesa za dobro upravljanje u Crnoj Gori* " u cilju sprovođenja daljih reformi unutar institucija javne uprave.

Rutović će govoriti na panelu *Antikorupcija na lokalnom nivou*, i to u odnosu na primjenu *Zakona o slobodnom pristupu informacijama* i uticaj iste na transparentnost javne uprave.

Učesnici konferencije su poslanice i poslanici u Skupštini Crne Gore, gradonačelnik prijestonice Cetinje, predsjednici i predstavnici opština Bar, Plav i Žabljak, predstavnici Agencije za sprečavanje korupcije, predstavnici međunarodnih organizacija i predstavnici NVO sektora.

Konferenciju će uvodnim izlaganjem otvoriti Nj.E. Džudi Rajzing Rajnke, ambasadorka SAD - a u Crnoj Gori.